b'\n_START_ARTICLE_\nPaulius Saudargas\n_START_SECTION_\nBiografija\n_START_PARAGRAPH_\n2001 m. baig\xc4\x97 Vilniaus universiteto Fizikos fakultet\xc4\x85, \xc4\xafgijo fizikos bakalauro laipsn\xc4\xaf ir fizikos mokytojo kvalifikacij\xc4\x85. 2003 m. Vilniaus universiteto Fizikos fakultete \xc4\xafgijo biofizikos magistro laipsn\xc4\xaf. 2007 m. baig\xc4\x97 doktorant\xc5\xabros studijas Fizikos institute, Vilniuje. Studij\xc5\xb3 kryptis \xe2\x80\x93 bakteriorodopsino fotoelektriniai, elektroakustiniai ir spektroskopiniai tyrimai._NEWLINE_1999\xe2\x80\x932000 m. Antrojo operatyvini\xc5\xb3 tarnyb\xc5\xb3 departamento prie Kra\xc5\xa1to apsaugos ministerijos vyresnysis specialistas. Darbo pob\xc5\xabdis \xe2\x80\x93 specialioji technika, kriptografija. 2003 m. Puslaidininki\xc5\xb3 fizikos instituto Elektrini\xc5\xb3 dyd\xc5\xbei\xc5\xb3 metrologijos laboratorijos in\xc5\xbeinierius. 2002\xe2\x80\x932007 m. (su pertraukomis) Fizikos instituto Molekulini\xc5\xb3 darini\xc5\xb3 fizikos laboratorijos in\xc5\xbeinierius. Darbo pob\xc5\xabdis \xe2\x80\x93 \xc5\xa1viesai jautri\xc5\xb3 baltym\xc5\xb3 tyrimai spektroskopiniais, fotoelektriniais ir elektroakustiniais metodais._NEWLINE_2004\xe2\x80\x932005 m. visuomenin\xc4\x97s organizacijos \xe2\x80\x9eJaunieji krik\xc5\xa1\xc4\x8dionys demokratai\xe2\x80\x9c Valdybos narys. 2005\xe2\x80\x932007 m. Lietuvos jaunimo organizacij\xc5\xb3 tarybos (LiJOT) Valdybos narys, Etikos komiteto pirmininkas. Nuo 2005 m. visuomenin\xc4\x97s organizacijos \xe2\x80\x9eU\xc5\xbe pilietin\xc4\x99 visuomen\xc4\x99\xe2\x80\x9c pirmininkas. Partijos T\xc4\x97vyn\xc4\x97s s\xc4\x85junga - Lietuvos krik\xc5\xa1\xc4\x8dionys demokratai narys, nuo 2007 m. vykdomojo sekretoriaus pavaduotojas. Nuo 2008 m. Seimo narys, i\xc5\xa1rinktas Justini\xc5\xa1ki\xc5\xb3 rinkim\xc5\xb3 apygardoje. Laim\xc4\x97jo 2016 m. Lietuvos Respublikos Seimo rinkimuose._NEWLINE_\xc5\xbdmona Milda Saudarg\xc4\x97.'